ddrg/super_eurlex huggingface dataset:
B4-0864, 0872, 0886, 0904, 0908 και 0917/95

Ψήφισμα σχετικά με την ενσωμάτωση του περιβάλλοντος στα θέματα της συνόδου της Ομάδας των 7 στο Χάλιφαξ (15-17 Ιουνίου 1995)

Το Ευρωπαϊκό Κοινοβούλιο,

Α. πληροφορούμενο με ικανοποίηση ότι το περιβάλλον θα είναι ένα από τα θέματα με τα οποία θα ασχοληθεί η Ομάδα των 7 (G7) κατά τη σύνοδο του Χάλιφαξ,

Β. υπενθυμίζοντας την απόφαση που ελήφθη κατά τη σύνοδο της Ομάδας των 7 τον Ιούλιο του 1994, στη Νάπολι, όσον αφορά τη χρηματοδοτική συμμετοχή για το οριστικό κλείσιμο της μονάδας του Τσερνομπίλ,

Γ. εκτιμώντας ότι ο καθορισμός νέας προσέγγισης για τη μεγέθυνση και την οικονομική ανάπτυξη είναι πλέον αναπόφευκτος και ότι θα πρέπει να συμμετέχουν σ' αυτόν οι κυβερνήσεις και οι διεθνείς χρηματοπιστωτικοί και εμπορικοί οργανισμοί,

Δ. έχοντας υπόψη τους στόχους της Agenda 21 του Ρίο Ντε Τζανέιρο στο θέμα του συνυπολογισμού του περιβάλλοντος σε όλες τις άλλες πολιτικές, καθώς και την ευθύνη των πλουσιοτέρων χωρών να προωθήσουν την αειφόρο ανάπτυξη,

Το Ευρωπαϊκό Κοινοβούλιο,

1. καλεί επειγόντως την Επιτροπή και τα κράτη μέλη να διασφαλίσουν ότι η Ομάδα των 7 θα επιβεβαιώσει και θα τηρήσει τις δεσμεύσεις που ανέλαβαν οι Υπουργοί Περιβάλλοντος στο Χάμιλτον, υιοθετώντας μια σφαιρική στρατηγική για την ενσωμάτωση του περιβάλλοντος στις διαδικασίες λήψης αποφάσεων, ιδίως όσον αφορά την παροχή δανείων ή ενισχύσεων από το Διεθνές Νομισματικό Ταμείο και την Παγκόσμια Τράπεζα[semigr ]

2. καλεί την Επιτροπή και τα κράτη μέλη να καταβάλουν επαρκείς προσπάθειες για να πείσουν τους κυριότερους υπαίτιους για την ανησυχητική κατάσταση όσον αφορά τις κλιματικές μεταβολές που οφείλονται στις εκπομπές CΟ2[semigr ]

3. καλεί την Επιτροπή και τα κράτη μέλη να επιστήσουν την προσοχή της Ομάδας των 7 στην ανάγκη να αυξήσει τις χρηματοδοτικές της ενισχύσεις προς την Ουκρανία, υπό τον όρο ότι ο Ουκρανός Πρόεδρος θα τηρήσει τη δέσμευσή του για το κλείσιμο της μονάδας του Τσερνομπίλ ως το έτος 2000, με μια αυστηρή διαδικασία που θα περιλαμβάνει δεσμευτικό χρονοδιάγραμμα[semigr ]

4. καλεί επίσης την Επιτροπή και τα κράτη μέλη να συμπεριλάβουν στο ανωτέρω σχέδιο την υλοποίηση της αναγκαίας υποδομής για την αποθήκευση και επεξεργασία ραδιενεργών αποβλήτων που θα αποτελέσουν ιδιαίτερο κίνδυνο μετά την οριστική παύση της λειτουργίας της μονάδας[semigr ]

5. επιβεβαιώνει σθεναρά τη θέση που υιοθέτησε στο πλαίσιο του προϋπολογισμού 1995, σύμφωνα με την οποία μέρος της χρηματοδοτικής ενίσχυσης της Ευρωπαϊκής Ένωσης προς τις χώρες της Ανατολικής και Κεντρικής Ευρώπης πρέπει να χρησιμοποιηθεί για το κλείσιμο πυρηνικών εργοστασίων τύπου παρόμοιου με το Τσερνομπίλ, και εμμένει συνεπώς στο ότι η Ομάδα των 7 πρέπει να προωθήσει μέτρα για την εξοικονόμηση ενέργειας και την ενεργειακή αποτελεσματικότητα[semigr ]

6. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, τους αρχηγούς κρατών και κυβερνήσεων της Ομάδας των 7 και τους Υπουργούς Περιβάλλοντος, Ενέργειας και Οικονομίας των πλέον εκβιομηχανισμένων χωρών.
B4-0743, 0748, 0770, 0785, 0791, 0819, 0831 και 0843/95

Ψήφισμα σχετικά με τη φαλαινοθηρία και την προσεχή συνεδρίαση της Διεθνούς Επιτροπής Φαλαινοθηρίας

Το Ευρωπαϊκό Κοινοβούλιο,

Α. λαμβάνοντας υπόψη τη σπουδαιότητα των αποφάσεων που πρόκειται να συζητηθούν κατά την προσεχή συνεδρίαση της Διεθνούς Επιτροπής Φαλαινοθηρίας, που θα αρχίσει στις 29 Μαΐου 1995 στο Δουβλίνο,

B. λαμβάνοντας υπόψη τη θέση του Ευρωπαϊκού Κοινοβουλίου, το οποίο έχει καταδικάσει επανειλημμένως την εμπορική φαλαινοθηρία και έχει ταχθεί υπέρ της ισχύουσας αναστολής της φαλαινοθηρίας,

Γ. τονίζοντας ότι η Νορβηγία και η Ιαπωνία είναι οι μόνες χώρες που συνεχίζουν να σκοτώνουν φάλαινες,

Δ. έχοντας υπόψη την Τέταρτη Διάσκεψη Υπουργών Περιβάλλοντος της Βόρειας Θάλασσας που θα πραγματοποιηθεί στις 8-9 Ιουνίου 1995 στο Esbjerg (Δανία) κατά την οποία θα συζητηθεί και θα αποφασισθεί η απόρριψη χημικών ουσιών και άχρηστων πλατφορμών άντλησης πετρελαίου, γεγονός το οποίο θα διαταράξει την λεπτή οικολογική ισορροπία του θαλάσσιου περιβάλλοντος,

Το Ευρωπαϊκό Κοινοβούλιο,

1. διατρανώνει την αντίθεσή του προς την για εμπορικούς σκοπούς σφαγή των κάθε είδους φαλαινών οι οποίες θεωρούνται είδος υπό εξαφάνιση από την Επιστημονική Επιτροπή της Διεθνούς Επιτροπής Φαλαινοθηρίας.

2. καλεί την Επιτροπή να υποβάλει έκθεση, με βάση τα πιό σύγχρονα επιστημονικά στοιχεία, σχετικά με την αλληλεπίδραση μεταξύ των φαλαινών και των άλλων ειδών του θαλασσίου περιβάλλοντος[semigr ]

3. επαναδιατυπώνει το αίτημά του για τη δημιουργία μιας περιοχής προστασίας των φαλαινών στο Νότιο Παγωμένο Ωκεανό και απαιτεί το σεβασμό της προστατευμένης αυτής ζώνης από όλες τις χώρες[semigr ]

4. καλεί την Επιτροπή να εκφράσει στη ΔΕΦ την υποστήριξη της ΕΕ για την εξακολούθηση του μορατορίου επί της φαλαινοθηρίας υπό την προϋπόθεση ότι βασίζεται επί εγκύρων επιστημονικών ευρημάτων.

5. εφιστά την προσοχή των μελών της ΔΕΦ στους αποκλίνοντες υπολογισμούς σχετικά με τον πληθυσμό των φαλαινών και στην ανάγκη όλα τα στοιχεία που παρέχουν νορβηγοί ερευνητές να μπορούν να ελέγχονται συστηματικά[semigr ] τονίζει την ανάγκη να λαμβάνεται αυστηρή μέριμνα για να υπάρχει πλήρης ισορροπία μεταξύ των υπολογισμών για τον πληθυσμό των φαλαινών και των ετησίων ποσοστώσεων φαλαινοθηρίας μέσω «αναθεωρημένης διαχειριστικής διαδικασίας»[semigr ]

6. εκφράζει τη βαθειά ανησυχία του και την αντίθεσή του με το προτεινόμενο χρονοδιάγραμμα απόρριψης των εγκαταστάσεων ανοικτής θαλάσσης στον Ατλαντικό Ωκεανό δυτικά της Ιρλανδίας, που θα επιφέρουν απρόκλητη μόλυνση στο θαλάσσιο περιβάλλον[semigr ]

7. ζητεί από την Επιτροπή να λάβει κάθε δυνατό μέτρο προκειμένου να αποτραπεί η απόρριψη της «Brent Spar» και κάθε άλλης πλατφόρμας άντλησης πετρελαίου, και καλεί τη Διάσκεψη Υπουργών Περιβάλλοντος της Βόρειας Θάλασσας να τοποθετηθούν με τον ίδιο τρόπο για το εν λόγω ζήτημα[semigr ]

8. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις των κρατών μελών, στα μέλη της Διεθνούς Διάσκεψης για τη Φάλαινα και τις κυβερνήσεις των κρατών που μετέχουν στην Τέταρτη Διάσκεψη για τη Βόρεια Θάλασσα.
B4-0230, 0255 και 0307/95

Ψήφισμα σχετικά με το Σουδάν

Το Ευρωπαϊκό Κοινοβούλιο,

- έχοντας υπόψη τα προηγούμενα ψηφίσματά του σχετικά με τις παραβιάσεις των ανθρωπίνων δικαιωμάτων και την εμπόλεμη κατάσταση στο Σουδάν,

Α. λαμβάνοντας υπόψη ότι παραβιάσεις των ανθρωπίνων δικαιωμάτων από την κυβέρνηση του Σουδάν όπως οι αυθαίρετες συλλήψεις, τα βασανιστήρια, οι κακοποιήσεις και η ανυπαρξία δικαιωμάτων των κρατουμένων, συνεχίζονται ακόμη παρά τις επανειλημμένες εκκλήσεις της Διεθνούς Κοινότητας για την παύση τους,

Β. λαμβάνοντας υπόψη ότι, στις περιοχές όπου διεξάγονται οι πολεμικές επιχειρήσεις, οι παραβιάσεις των ανθρωπίνων δικαιωμάτων συνεχίζονται, καθώς οι κυβερνητικές δυνάμεις και οι στρατιώτες του SΡLΑ προβαίνουν σε προμελετημένες σφαγές αμάχων,

1. καταδικάζει την κυβέρνηση του Σουδάν και όλους τους κλάδους του SΡLΑ για τον συνεχιζόμενο εμφύλιο πόλεμο στο νότο και για τους θανάτους, τις σφαγές, τα βασανιστήρια και τις άλλες παραβιάσεις των ανθρωπίνων δικαιωμάτων στις οποίες υποβάλλουν τον άμαχο πληθυσμό του Νότιου Σουδάν και τους εκτοπισμένους σε ολόκληρη τη χώρα[semigr ]

2. ζητεί από την κυβέρνηση του Σουδάν να επιτρέψει την πρόσβαση στους παρατηρητές των οργανώσεων για τα ανθρώπινα δικαιώματα, ώστε να τους δοθεί η δυνατότητα να πραγματοποιήσουν αμερόληπτες έρευνες σχετικά με τις κατηγορίες για βασανιστήρια, εκτελέσεις χωρίς δίκη και αυθαίρετους προμελετημένους φόνους[semigr ] ζητεί από την Ένωση να μελετήσει τους τρόπους με τους οποίους θα μπορούσε να συμβάλει στην πρωτοβουλία αυτή[semigr ]

3. προτρέπει την κυβέρνηση του Σουδάν και όλους τους κλάδους του SΡLΑ να απελευθερώσουν χωρίς όρους όλους τους πολιτικούς κρατούμενους και να σεβασθούν τα ανθρώπινα δικαιώματα[semigr ]

4. προτρέπει την κυβέρνηση του Σουδάν να καταργήσει τις νομικές και συνταγματικές διατάξεις που επιτρέπουν τις συλλήψεις χωρίς κατηγορία και χωρίς δίκη, καθώς και τις σκληρές, απάνθρωπες ή ταπεινωτικές ποινές[semigr ]

5. ζητεί από την Επιτροπή των Ανθρωπίνων Δικαιωμάτων των Ηνωμένων Εθνών που άρχισε την ετήσια σύνοδό της στις 31 Ιανουαρίου 1995 να δώσει προτεραιότητα στον φάκελλο αυτό και ζητεί από τους αντιπροσώπους των κρατών μελών που συμμετέχουν στην εν λόγω Επιτροπή να προβούν στις απαραίτητες ενέργειες ώστε να εξετασθεί η κατάσταση στο Σουδάν αμελλητί και με όλη την προσοχή που επιβάλλεται[semigr ]

6. ζητεί από την Διεθνή Κοινότητα να ενισχύσει τα μέτρα που έχει λάβει εναντίον του καθεστώτος του Χαρτούμ, να ασκήσει πίεση στην κυβέρνηση του Σουδάν για να σταματήσει την σφαγή του πληθυσμού των νοτίων περιοχών της χώρας και να σεβαστεί τα ανθρώπινα δικαιώματα σε όλη την επικράτειά της[semigr ]

7. ζητεί από τον ΟΑΕ να καταβάλει προσπάθειες για τον τερματισμό του σουδανικού εμφυλίου πολέμου με ειρηνικά μέσα[semigr ]

8. αναθέτει στον Πρόεδρο του να διαβιβάσει το παρόν ψήφισμα στο Συμβούλιο, την Επιτροπή, την Κυβέρνηση του Σουδάν, τον ΟΑΕ, τον Γενικό Γραμματέα των Ηνωμένων Εθνών καθώς και στους συμπροέδρους της Συνέλευσης Ίσης Εκπροσώπησης ΑΚΕ-ΕΕ.
B4-0878, 0890, 0892, 0909, 0914 και 0925/95

Ψήφισμα σχετικά με την επέτειο της σφαγής στην πλατεία Τιενανμέν

Το Ευρωπαϊκό Κοινοβούλιο,

- υπενθυμίζοντας τα προηγούμενα ψηφίσματά του για την Κίνα,

Α. υπενθυμίζοντας ότι κατεδίκασε την άγρια καταστολή, εκ μέρους των κινεζικών αρχών, των εκδηλώσεων υπέρ της δημοκρατίας στο Πεκίνο, το Τσεντόνγκ και σε άλλες περιοχές της Κίνας, τον Ιούνιο του 1989,

Β. επισύροντας την προσοχή στην έκθεση της οργάνωσης Human Rights Watch σχετικά με την δια της βίας εξορία και το γεγονός ότι, στις 31 Μαΐου 1995, πολλοί αντιφρονούντες διώχθησαν ενόψει της έκτης επετείου από την σφαγή στην πλατεία Τιενανμέν και τονίζοντας το γεγονός ότι ο Canton Wang Xizhe παραμένει από εκείνη την ημέρα φυλακισμένος επειδή μίλησε σε αλλοδαπούς δημοσιογράφους,

Γ. σημειώνοντας την αυξανόμενη δραστηριότητα κινημάτων για την αποκατάσταση της δημοκρατίας και τη συνεχιζόμενη καταστολή των εν λόγω δραστηριοτήτων,

Δ. έχοντας υπόψη την αναφορά που υπέγραψαν πολλές προσωπικότητες υπέρ της αποφυλάκισης των πολιτικών κρατουμένων στην Κίνα, καθώς και την ανοικτή επιστολή του Qiao Shi και 53 άλλων πολιτικών κρατουμένων προς τον Πρόεδρο του κινεζικού κοινοβουλίου,

Ε. υπενθυμίζοντας τις αναφορές της Συνθήκης για την Ευρωπαϊκή Ένωση στα ανθρώπινα δικαιώματα και τη δημοκρατία σε ολόκληρη την υφήλιο και την προτεραιότητα που δίδεται στα εν λόγω θέματα,

1. καταδικάζει τη συνέχιση της παραβίασης των ανθρωπίνων δικαιωμάτων στην Κίνα και επιβεβαιώνει την υποστήριξή του στις δημοκρατικές δυνάμεις της Κίνας που προασπίζουν τα θεμελιώδη ανθρώπινα δικαιώματα, όπως είναι το δικαίωμα για ελευθερία έκφρασης, το δικαίωμα του συνεταιρίζεσθαι, η ελευθερία του τύπου και ο πολιτικός πλουραλισμός[semigr ]

2. καλεί την κινεζική κυβέρνηση να προβεί στην αποφυλάκιση όλων των ατόμων που κρατούνται λόγω των πολιτικών τους φρονημάτων ή λόγω των προσπαθειών τους να εκφράσουν τα φρονήματα αυτά και συγκεκριμένα να αμνηστεύσει αυτούς που βρίσκονται στη φυλακή επειδή έλαβαν μέρος στις εκδηλώσεις της Τιενανμέν το 1989[semigr ]

3. καλεί την κινεζική κυβέρνηση να δημοσιεύσει τα ονόματα των ατόμων που φονεύθηκαν κατά τη διάρκεια των γεγονότων του Ιουνίου του 1989 από την αστυνομία, τον στρατό και άλλες ομάδες καταστολής, όπως ζητούν οι μητέρες των θυμάτων[semigr ]

4. καλεί την Επιτροπή και το Συμβούλιο να υπενθυμίσουν, κατά τις διπλωματικές τους και εμπορικές τους επαφές με τις κινεζικές αρχές, την προσήλωσή του στον σεβασμό των ανθρωπίνων δικαιωμάτων και να καταστήσουν σαφές στην κυβέρνηση της Κίνας ότι η εξέλιξη των σχέσεων της Ευρωπαϊκής Ένωσης με την Κίνα θα εξαρτηθεί σε μεγάλο βαθμό από την στάση της κινεζικής κυβέρνησης όσον αφορά το θέμα των ανθρωπίνων δικαιωμάτων[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και τα κοινοβούλια των κρατών μελών, καθώς και στην κυβέρνηση της Λαϊκής Δημοκρατίας της Κίνας.
B4-0035, 0040, 0087, 0088, 0098 και 0107/95

Ψήφισμα σχετικά με τη δολοφονία βάσει δικαστικής αποφάσεως στο Τέξας

Το Ευρωπαϊκό Κοινοβούλιο,

Α. θορυβημένο λόγω της εκτέλεσης, στις 4 Ιανουαρίου 1995, του Jesse Dewayne Jacobs στο σωφρονιστήριο του Huntsville στο Τέξας, ο οποίος εκτελέστηκε παρά την αθωότητά του για μια δολοφονία για την οποία ένοχη κρίθηκε η αδελφή του,

Β. εκφράζοντας την ακλόνητη πεποίθηση ότι, μεταξύ των ανθρωπίνων δικαιωμάτων, θεμελιώδες είναι το δικαίωμα της ζωής και ζωτικής σημασίας το δικαίωμα να δικάζεται κανείς αμερόληπτα δεν μπορεί παρά να κρίνει αυστηρά την εκτέλεση της θανατικής καταδίκης του Jesse Jacobs στην αμερικανική Πολιτεία του Τέξας,

Γ. λαμβάνοντας υπόψη το κύμα διεθνών διαμαρτυριών κατά της θανατικής ποινής που προκάλεσε η συγκεκριμένη υπόθεση,

Δ. εκφράζοντας αποτροπιασμό και θλίψη για το γεγονός ότι το Ανώτατο Διαστήριο των ΗΠΑ αρνήθηκε με 6 ψήφους έναντι 3 να επέμβει, με το σκεπτικό ότι είχε τηρηθεί κατά γράμμα ο νόμος,

Το Ευρωπαϊκό Κοινοβούλιο,

1. επιμένει ότι, ανεξάρτητα από τις απόψεις σχετικά με τη θανατική ποινή, η εκτέλεση κάποιου για έγκλημα που δεν διέπραξε είναι επονείδιστη για όλους αυτούς που υποστηρίζουν κάποιες στοιχειώδεις ιδέες περί δικαιοσύνης[semigr ]

2. λυπάται όλως ιδιαιτέρως για την αποτυχία του Ανωτάτου Δικαστηρίου των ΗΠΑ στην περίπτωση αυτή να συνεχίσει επαξίως τη μεγάλη του παράδοση στον τομέα της προστασίας των δικαιωμάτων των πολιτών των ΗΠΑ[semigr ]

3. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο, τον Πρόεδρο των ΗΠΑ, τον Πρόεδρο του Ανωτάτου Δικαστηρίου, τον Πρόεδρο της Βουλής των Αντιπροσώπων, τον Πρόεδρο της Επιτροπής Δικαστικών Υποθέσεων της Γερουσίας και τον Κυβερνήτη της Πολιτείας του Τέξας.
B4-0070/95/αναθ.

Ψήφισμα σχετικά με τις εξαγωγές τεχνολογιών καταστολής

Το Ευρωπαϊκό Κοινοβούλιο,

Α. ανησυχώντας για τις εξαγωγές τεχνολογιών καταστολής σε καθεστώτα που παραβιάζουν τα ανθρώπινα δικαιώματα,

Β. ενοχλημένο από πρόσφατες αποκαλύψεις ότι οι τεχνολογίες αυτές παράγονται, επί του παρόντος, σε τρεις τουλάχιστον χώρες της ΕΕ, δηλ. τη Γερμανία, το Ηνωμένο Βασίλειο και την Ιρλανδία - επιχειρήσεις δε όπως η Equipol, η France Selection Neral και η Cie SARL (Γαλλία), η Tactical Arms International (ΗΒ), και η British Aerospace, έχουν γίνει γνωστές διότι διέθεσαν συστήματα ηλεκτροσόκ,

Γ. έχοντας συγκλονισθεί από τις πληροφορίες ότι οι τεχνολογίες αυτές έχουν εξαχθεί, μεταξύ άλλων, στη Σαουδική Αραβία, στην Κίνα, στα Κράτη του Κόλπου και στη Νότια Αφρική υπό το καθεστώς απαρτχάϊντ,

Δ. έχοντας επίγνωση ότι αυτές οι τεχνολογίες έχουν χρησιμοποιηθεί για την κατάφωρη παραβίαση των ανθρωπίνων δικαιωμάτων,

Ε. έχοντας επίγνωση της συνενοχής των κυβερνήσεων σε αυτές τις αγοραπωλησίες, οι οποίες επισήμως έχουν απαγορευθεί από τις εν λόγω κυβερνήσεις, όπως στην περίπτωση της ICL Technical Plastics στη Γλασκώβη, η οποία, σύμφωνα με τον Franc Scott, επικεφαλής της, παράγει συστήματα με τα οποία γίνεται ηλεκτροσόκ, και στα οποία έχει δοθεί η έγκριση του Υπουργείου Σκωτικών Υποθέσεων (Scottish Office),

Το Ευρωπαϊκό Κοινοβούλιο,

1. ζητεί όπως οι εν λόγω κυβερνήσεις προβούν σε δήλωση σχετικά με τις κατηγορίες[semigr ]

2. καλεί να υποστηριχθεί το αίτημα της Διεθνούς Αμνηστίας για πλήρη διερεύνηση του μεγέθους των εν λόγω εμπορικών συναλλαγών στην ΕΕ[semigr ]

3. καλεί την Επιτροπή να υποβάλει προτάσεις ενσωμάτωσης αυτών των τεχνολογιών στο πεδίο εφαρμογής της νομοθεσίας για τον έλεγχο των εξαγωγών όπλων και να εξασφαλίσει μεγαλύτερη διαφάνεια των εξαγωγών όλων των τεχνολογιών που αφορούν τη στρατιωτική ασφάλεια και τις αστυνομικές υπηρεσίες για να παρεμποδίσει την υποκρισία των κυβερνήσεων οι οποίες παραβιάζουν οι ίδιες τις δικές τους απαγορευτικές διατάξεις σχετικά με τις εξαγωγές[semigr ]

4. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή και στις κυβερνήσεις των κρατών μελών.
B4-0845, 0846, 0847, 0848, 0849 και 0870/95

Ψήφισμα σχετικά με τις σχέσεις με τη Νότιο Αφρική

Το Ευρωπαϊκό Κοινοβούλιο,

- έχοντας υπόψη τη γνωμοδότησή του σχετικά με πρόταση για απόφαση του Συμβουλίου της 30ής Νοεμβρίου 1994, που αφορά τη σύναψη Συμφωνίας Συνεργασίας μεταξύ της Ευρωπαϊκής Κοινότητας και της Δημοκρατίας της Νοτίου Αφρικής ((ΕΕ C 363 της 19.12.1994, σελ. 13)),

- έχοντας υπόψη την Απόφαση 94/822/ΕΚ του Συμβουλίου της 19ης Δεκεμβρίου 1994 σχετικά με τη σύναψη προσωρινής συμφωνίας μεταξύ της Ευρωπαϊκής Ένωσης και της Νοτίου Αφρικής ((ΕΕ L 341 της 30.12.1994, σελ. 61)),

- έχοντας υπόψη το ψήφισμα σχετικά με την Μεσημβρινή Αφρική, που εγκρίθηκε από την Συνέλευση Ίσης Εκπροσώπησης ΑΚΕ-ΕΕ κατά την σύνοδο στο Ντακάρ (Σενεγάλη) από 30 Ιανουαρίου έως 3 Φεβρουαρίου 1995 (ΑΚΕ-ΕΕ 1466/95/τελ.),

Α. εκτιμώντας ότι η Ένωση έχει αυτοδεσμευθεί για την αναβάθμιση των πολιτικών και εμπορικών σχέσεών της με τη Νότιο Αφρική, μετά την εγκαθίδρυση μη φυλετικού δημοκρατικού καθεστώτος,

Β. εκτιμώντας ότι η ισχύουσα Συμφωνία Συνεργασίας θα ακολουθηθεί από περαιτέρω συμβατικές δεσμεύσεις, στο πλαίσιο της Σύμβασης Λομέ και/ή διμερούς Συνθήκης, η οποία πρόκειται να τύχει διαπραγμάτευσης,

Γ. εκτιμώντας ότι το Κοινοβούλιο πρέπει να συμμετάσχει σε αυτή την διαπραγματευτική διαδικασία από το αρχικό στάδιο, τόσο στο πλαίσιο της Συνθήκης της ΕΕ όσο και επί τη βάσει του ισχύοντος Κώδικα Δεοντολογίας,

Δ. εκτιμώντας ότι η Επιτροπή έχει υποβάλει στο Συμβούλιο τις προτάσεις της για μία διαπραγματευτική εντολή,

1. εκφράζει τη λύπη του που, επί του παρόντος, το Κοινοβούλιο έχει στην πράξη αποκλεισθεί από τον διεξαγόμενο τώρα διάλογο μεταξύ Συμβουλίου και Επιτροπής σχετικά με τις μελλοντικές σχέσεις με τη Νότιο Αφρική, εφόσον η Επιτροπή δεν ενεργεί με το δέοντα τρόπο, ενημερώνοντας το Συμβούλιο χωρίς να ενημερώνει παράλληλα και το Κοινοβούλιο[semigr ]

2. εκφράζει τη λύπη του που αυτό δεν τιμά το πνεύμα της δήλωσης που έγινε εξ ονόματος της Επιτροπής στον Κώδικα Δεοντολογίας[semigr ]

3. επιθυμεί να εξακολουθήσει να διαδραματίζει ενεργό ρόλο κατά τη χάραξη των μελλοντικών πολιτικών και εμπορικών σχέσεων με τη Νότιο Αφρική και υπενθυμίζει στην Επιτροπή ότι οιαδήποτε μελλοντική συμφωνία, στους τομείς του εμπορίου και της συνεργασίας, απαιτεί την επικύρωση εκ μέρους του Κοινοβουλίου[semigr ]

4. καλεί την Επιτροπή να επανορθώσει την ατέλεια αυτή, ενημερώνοντας το Κοινοβούλιο σχετικά με το περιεχόμενο της προταθείσας διαπραγματευτικής εντολής, της προταθείσας νομικής βάσης και του σχεδιασθέντος χρονοδιαγράμματος για αυτές τις διαπραγματεύσεις[semigr ]

5. αναθέτει στον Πρόεδρό του να διαβιβάσει το παρόν ψήφισμα στο Συμβούλιο και την Επιτροπή.
B4-0422, 0481, 0482, 0483, 0490 και 0491/95

Ψήφισμα σχετικά με την παράνομη σύλληψη του ισπανικού πλοίου «Estai»

Το Ευρωπαϊκό Κοινοβούλιο,

- έχοντας υπόψη το ψήφισμά του της 18ης Νοεμβρίου 1994 σχετικά με την πρόσφατη συμφωνία για τον καθορισμό αλιευτικών ποσοστώσεων στη ζώνη του Οργανισμού Αλιείας του Βορείου Ατλαντικού (ΝΑFO) για το 1995 ((ΕΕ C 341 της 5.12.1994, σ. 262)), και το ψήφισμά του της 16ης Φεβρουαρίου 1995 σχετικά με την κατανομή του ΤΑC μαύρου ιππόγλωσσου στα ύδατα του ΝΑFO για το 1995 ((ΣΠ της αυτής ημερομηνίας, μέρος ΙΙ, σημείο 6)),

Α. θορυβημένο από την παράνομη δια της βίας σύλληψη από τις καναδικές αρχές, στις 9 Μαρτίου 1995, του ισπανικού αλιευτικού σκάφους «Estai» καθώς το τελευταίο αλίευε νομίμως μαύρο ιππόγλωσσο σε διεθνή ύδατα του Οργανισμού Αλιείας του Βορείου Ατλαντικού (ΝΑFO), και θεωρώντας ότι η πράξη αυτή αποτελεί επιθετική ενέργεια κατά του κοινοτικού στόλου και παραβίαση του Διεθνούς Δικαίου της Θάλασσας και της Σύμβσης ΝΑFO,

Β. λαμβάνοντας υπόψη ότι το Συμβούλιο και η Επιτροπή διέκοψαν κάθε μορφής διαπραγματεύσεις με τον Καναδά μέχρις ότου απελευθερωθούν το πλοίο και το πλήρωμά του,

Γ. υπενθυμίζοντας επίσης ότι η Κοινή Αλιευτική Πολιτική έχει ως θεμελιώδη αποστολή τη διατήρηση των αλευτικών αποθεμάτων, και επισημαίνοντας την ανάγκη να αναπτύσσονται συνεχώς όλο και πιό τελειοποιημένες μέθοδοι που θα εξασφαλίζουν τη διεθνή συνεργασία για την προστασία, σε παγκόσμιο επίπεδο, των θαλασσίων ειδών που απειλούνται με εξαφάνιση,

1. καταδικάζει την καναδική κυβέρνηση για το περιστατικό αυτό, το οποίο συνιστά παράνομη πράξη σε διεθνή ύδατα[semigr ]

2. εκφράζει την αλληλεγγύη του προς το πλήρωμα του συλληφθέντος σκάφους και την αγανάκτησή του για τις απαράδεκτες συνθήκες υπό τις οποίες τα μέλη του πληρώματος αυτού οδηγήθηκαν στο λιμάνι Saint John της Νέας Γης[semigr ]

3. ζητεί από την Επιτροπή και το Συμβούλιο να μην υπαναχωρήσουν ως προς τις θέσεις που υιοθέτησαν σχετικά με την αυστηρή τήρηση των αρχών του ναυτικού δικαίου και των δικαιωμάτων του κοινοτικού αλιευτικού στόλου στη ζώνη ΝΑFΟ, ελπίζοντας ότι θα εξευρεθεί λύση κατόπιν διαπραγματεύσεων, σε πνεύμα πλήρους σεβασμού του Διεθνούς Δικαίου της Θάλασσας[semigr ]

4. καλεί το Συμβούλιο και την Επιτροπή να προβούν σε επείγουσες διπλωματικές ενέργειες προκειμένου να αποτραπεί η κλιμάκωση του τελευταίου αυτού αλιευτικού επεισοδίου μεταξύ ΕΕ και Καναδά σε μείζονα διαμάχη[semigr ]

5. ζητεί από τα κοινοτικά θεσμικά όργανα και τα κράτη μέλη να υποστηρίξουν, με τη μεγαλύτερη δυνατή σταθερότητα, κάθε νόμιμη δράση κατά του Καναδά, ιδιαίτερα στους τομείς της διπλωματίας, του εμπορίου και της συνεργασίας[semigr ]

6. συντάσσεται πλήρως με την απόφαση της Επιτροπής να ζητήσει έκτακτη σύνοδο της Επιτροπής Αλιείας του ΝΑFO προκειμένου να εξετασθεί η αλιευτική διαφορά που προέκυψε μεταξύ δύο εκ των συμβαλλομένων μερών[semigr ]

7. φρονεί ότι η εν αδίκω ευρισκόμενη πλευρά πρέπει να καταβάλει αποζημίωση για κάθε τυχόν ζημία που υπέστη το «Estai» [semigr ]

8. αναθέτει στον Πρόεδρό του να διαβιβάσει το παρόν ψήφισμα, στο Συμβούλιο, την Επιτροπή, τις κυβερνήσεις των κρατών μελών, και την κυβέρνηση και το κοινοβούλιο του Καναδά.
B4-0880 και 0933/95

Ψήφισμα σχετικά με τις παραβιάσεις των ανθρωπίνων δικαιωμάτων στη Συρία

Το Ευρωπαϊκό Κοινοβούλιο,

Α. εκτιμώντας ότι το Δεκέμβριο του 1993 το Ευρωπαϊκό Κοινοβούλιο αποφάσισε να άρει το μπλοκάρισμα του Τέταρτου Χρηματοδοτικού Πρωτοκόλλου στη Συμφωνία Συνεργασίας ΕΕ-Συρίας, αλλά μόνο μετά την επιβεβαίωση τόσο της Επιτροπής όσο και των αρχών της Συρίας ότι το ζήτημα των ανθρωπίνων δικαιωμάτων θα περιλαμβάνεται στην ημερήσια διάταξη του Συμβουλίου των Υπουργών σχετικά με τη συνεργασία, ζητώντας ταυτοχρόνως την εκπόνηση ετήσιας εκθέσεως προόδου από το Συμβούλιο σχετικά με την κατάσταση των ανθρωπίνων δικαιωμάτων στη Συρία,

Β. εκτιμώντας ότι, επ' ευκαιρία της συνεδρίασης του Συμβουλίου Συνεργασίας της 28ης Νοεμβρίου 1994, ανέκυψαν ορισμένα θέματα ανθρωπίνων δικαιωμάτων, τα οποία δεν περιλαμβάνονταν στην επίσημη ημερήσια διάταξη της συνόδου,

Γ. εκτιμώντας ότι δεν αναμένεται έκθεση του Συμβουλίου σχετικά με τα ανθρώπινα δικαιώματα στη Συρία,

Δ. εκτιμώντας ότι εξακολουθούν να αναφέρονται περιπτώσεις παραβίασης ανθρωπίνων δικαιωμάτων στη Συρία, μεταξύ άλλων, από τη Διεθνή Αμνηστία τον Απρίλιο 1995,

Το Ευρωπαϊκό Κοινοβούλιο,

1. αποδοκιμάζει το γεγονός ότι το Συμβούλιο δεν έχει υποβάλει ακόμα, δηλαδή μετά την παρέλευση εξαμήνου, έκθεση στο Κοινοβούλιο σχετικά με τα αποτελέσματα της συνεδρίασης του Συμβουλίου Συνεργασίας της 28ης Νοεμβρίου 1994 και την κατάσταση των δικαιωμάτων του ανθρώπου στη Συρία, και καλεί το Συμβούλιο και την Επιτροπή να το πράξουν όσο το δυνατόν συντομότερα[semigr ]

2. εκφράζει τη λύπη του για την εξακολούθηση των παραβιάσεων των ανθρωπίνων δικαιωμάτων και παραμένει πολύ ανήσυχο για τις ειδήσεις περί εξαφανίσεων, βασανιστηρίων στις φυλακές, φυλακίσεων άνευ δίκης και άλλων παραβιάσεων των ανθρωπίνων δικαιωμάτων, παρά τις πληροφορίες ότι έχει επιτευχθεί πρόοδος ως προς το θέμα αυτό[semigr ]

3. επαναλαμβάνει την γνώμη του ότι αποτελεσματική και βιώσιμη πρόοδος θα επιτευχθεί με τη θέσπιση γενικών προδιαγραφών κατά των παραβιάσεων των ανθρωπίνων δικαιωμάτων, συμπεριλαμβανομένων

- συλλήψεων που θα εποπτεύονται από το Δικαστικό Σώμα[semigr ]

- ταχείας προσαγωγής ενώπιον των δικαστικών αρχών συλλαμβανομένων ατόμων και προβλεπόμενης πρόσβασης δικηγόρων, μελών της οικογένειας και ιατρών, ή αποφυλακίσεων κρατουμένων[semigr ]

4. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο και στην Κυβέρνηση της Συρίας.